b"\n_START_ARTICLE_\nJohn Harkes\n_START_SECTION_\nLandshold\n_START_PARAGRAPH_\nHarkes spillede mellem 1987 og 2000 91 kampe for USA's landshold, hvori han scorede seks m\xc3\xa5l. Han var en del af den amerikanske trup til b\xc3\xa5de VM i 1990 og 1994, og deltog ogs\xc3\xa5 ved OL i 1988 i Seoul._NEWLINE_Ved VM i 1994, der blev spillet p\xc3\xa5 hjemmebane i USA, blev Harkes ufrivilligt del i colombianeren Andr\xc3\xa9s Escobars tragiske d\xc3\xb8d. I de to landes opg\xc3\xb8r i den indledende gruppe kom Escobar til at score selvm\xc3\xa5l p\xc3\xa5 et indl\xc3\xa6g fra John Harkes. Kort tid efter slutrunden blev Escobar myrdet i sin hjemby Medellin, formentlig af narkogangstere, der havde tabt penge p\xc3\xa5 grund af hans selvm\xc3\xa5l. Harkes har efterf\xc3\xb8lgende udtalt, at han stadig t\xc3\xa6nker meget p\xc3\xa5 situationen, der f\xc3\xb8rtet til m\xc3\xa5let."